cyanic-selkie/wikianc huggingface dataset:
HIStory: Past, Present and Future, Book I
Προϊστορία και παραγωγή
Ο Τζάκσον άρχισε να παίρνει αναλγητικά, Valium, Xanax και Avitan για να αντιμετωπίσει το άγχος. Όταν οι ισχυρισμοί έγιναν νέο, λίγους μήνες αργότερα, ο Τζάκσον σταμάτησε να τρώει. Λίγο αργότερα, η υγεία του Τζάκσον είχε επιδεινωθεί και ο Τζάκσον αναγκάστηκε να ακυρώσει μερικές συναυλίες και άρχισε την αποκατάσταση του. Ο Τζάκσον ζήτησε όλο τον 4ο όροφο μιας κλινικής και έλαβε Valium IV για να απεξαρτηθεί από τα αναλγητικά. Όταν ο Τζάκσον έφυγε από τις ΗΠΑ για αποκατάσταση, τα μέσα έδειξαν στον Τζάκσον λίγη συμπάθεια. Το 1993, η Daily Mirror, διοργάνωσε τον διαγωνισμό «Spot the Jacko», προσφέροντας στους αναγνώστες ταξίδι στο Disney World, αν μπορούσαν να γράψουν ακριβώς που θα εμφανιζόταν μετά ο Τζάκσον. Τον ίδιο χρόνο, η Daily Express, δημοσίευσε άρθρο με τον τίτλο «Drug Treatment Star Faces Life on the Run», ενώ ο τίτλος ενός άρθρου του News of the World κατηγορούσε τον Τζάκσον ότι ήταν φυγόδικος - οι εφημερίδες επίσης εσφαλμένα ισχυρίστηκαν ότι ο Τζάκσον ταξίδεψε στην Ευρώπη για να κάνει πλαστική εγχείρηση, με αποτέλεσμα να γίνει αγνώριστος κατά την επιστροφή του. Στις αρχές Νοεμβρίου του 1993, ο Τζέραλντο Ριβέρα σύστησε μια παρωδία δίκης, με μια επιτροπή αποτελούμενη από τα μέλη του ακροατηρίου, αν και ο Τζάκσον δεν κατηγορήθηκε για κανένα έγκλημα.
Το HIStory: Past, Present and Future, Book I ηχογραφήθηκε από τον Σεπτέμβριο του 1994 έως τον Μάρτιο του 1995. Ο Τζάκσον έγραψε τα περισσότερα τραγούδια του άλμπουμ, καθώς ήταν και συμπαραγωγός. Εκτός από τον Τζάκσον, τραγούδια συνέθεσαν ο Ντάλλας Όστιν, ο The Notorious B.I.G., ο Μπρους Σβήντεν, ο Ρ. Κέλλι και ο Ρεν Μουρ, ενώ άλλοι παραγωγοί ήταν ο Ντέιβιντ Φόστερ και ο Μπίλ Μπόττρελ. Το HIStory ήταν το πρώτο στούντιο άλμπουμ μετά το Dangerous, το οποίο κυκλοφόρησε το 1991, και το πρώτο μετά τις κατηγορίες για παιδική σεξουαλική κακοποίηση το 1993. Το HIStory κυκλοφόρησε ως two-disc άλμπουμ - ο πρώτος δίσκος (HIStory Begins) περιέχει υλικό, το οποίο είχε ήδη κυκλοφορήσει, και ο δεύτερος δίσκος (HIStory Continues) περιλαμβάνει νέο υλικό. Ο πρώτος δίσκος του HIStory είχε 15 τραγούδια από τα προηγούμενα 4 στούντιο άλμπουμ του Τζάκσον, Off the Wall (1979), Thriller (1982), Bad (1987) και Dangerous (1991). Το άλμπουμ ήταν διαθέσιμο σε χρυσό CD, διπλή κασέτα, και σε triple vinyl. Μουσικά, το HIStory συμπεριλαμβάνει ποπ, R&B, ροκ, χορευτική μουσική,urban, new jack swing, funk, και χιπ χοπ. Το HIStory κυκλοφόρησε στις 16 Ιουνίου 1995, από τη Sony Music's Epic Records. Στις 13 Νοεμβρίου 2011, κυκλοφόρησε το Greatest Hits: HIStory, Volume I. Το greatest hits album έχει πωλήσει περίπου 4 εκατομμύρια αντίγραφα παγκοσμίως έως τις αρχές του 2010.
Τάλερ (κρυπτονόμισμα)
Παραπομπές
Κατηγορία:Οικονομία της Λευκορωσίας Κατηγορία:Κρυπτονομίσματα
HIStory: Past, Present and Future, Book I
Συγγραφή
Το HIStory, όπως και τα προηγούμενα άλμπουμ του Τζάκσον, Thriller και Bad, περιέχει στίχους σχετιζόμενους με την παράνοια. Η πλειονότητα των κομματιών γράφτηκε από τον Τζάκσον. Αρκετά από τα 15 τραγούδια του άλμπουμ αφορούν τη δίκη για παιδική σεξουαλική κακοποίηση κατά του Τζάκσον το 1993 και την κακομεταχείριση του Τζάκσον από τον τύπο, κυρίως από τα tabloids. Το HIStory περιγράφηκε ως το πιο «προσωπικό άλμπουμ» του Τζάκσον. Δύο από τα νέα κομμάτια του άλμπουμ ήταν καλύψεις. Τα μουσικά είδη του άλμπουμ ήταν R&B, ποπ, hard rock και μπαλάντες. Οι στίχοι αναφέρονται στην απομόνωση, στην απληστία, στις περιβαλλοντικές ανησυχίες και στην αδικία. Το Scream είναι ντουέτο με την νεώτερη του αδερφή, Τζάνετ Τζάκσον - οι σύγχρονοι κριτικοί δηλώνουν ότι είναι δύσκολο να ξεχωρίσει κανείς τις φωνές τους. Έχει γραφτεί ότι το ρεφρέν του τραγουδιού Stop pressurin' me! είναι «επιτακτικό» και ότι ο Τζάκσον «φτύνει τους στίχους ηθελημένα και με δραματικότητα». Το Scream μιλά για την αδικία.
Οι στίχοι της R&B μπαλλάντας You Are Not Alone, γραμμένοι από τον Ρ. Κέλι, αφορούν την απομόνωση. Δύο στιχουργοί από το Βέλγιο, τα αδέρφια Έντι και Νταννί Βαν Πάσσελ, ισχυρίστηκαν ότι έγραψαν τη μελωδία το 1993 - τον Σεπτέμβριο του 2007, ένας δικαστής από το Βέλγιο αποφάσισε ότι το τραγούδι ήταν λογοκλεμμένο από τα αδέρφια Βαν Πάσσελ, και ακυρώθηκε η κυκλοφορία του στα ράδιο του Βελγίου. Το D.S είναι τραγούδι της hard rock, του οποίου οι στίχοι, σύμφωνα με τους κριτικούς, φαίνονται ως επίθεση κατά του εισαγγελέα Τόμας Σνέντον, ο οποίος συμμετείχε στη δίκη του Τζάκσον. Πολλοί κριτικοί αξιολόγησαν το τραγούδι σε συνδυασμό με τον Σνένντον, το Fox News Channel και το CNN, σημειώνοντας ότι ο «κρύος άνδρας» στο τραγούδι είναι ο Σνέντον - η χορωδία τραγουδά το όνομα «Ντομ Σ. Σλέντον» θυμίζει το «Τόμας Σνέντον».
Το Money ερμηνεύθηκε ότι είχε διευθυντή τον Έβαν Τσάντλερ, ο οποίος είναι ο πατέρας του παιδιού που κατηγόρησε τον Τζάκσον για παιδική σεξουαλική κακοποίηση. Οι στίχοι του Childhood αφορούν την παιδική ηλικία του Τζάκσον. Όπως και το Scream, οι στίχοι του They Don't Care About Us αφορούν την αδικία, καθώς και τον ρατσισμό. Στο This Time Around, ο Τζάκσον δηλώνει ότι «κατηγορήθηκε ψευδώς». Στο τραγούδι συμμετείχε και ο The Notorious B.I.G. (γνωστός ως Biggie Smalls) 2 χρόνια πριν τον θάνατο του, το 1997. Ο Τζάκσον συνεργάστηκε με τον Biggie και πάλι μετά θάνατον το 2001, στο άλμπουμ Invincible, στο τραγούδι Unbreakable - αυτός ήταν ο πρώτος ράπερ που εμφανίζεται σε πολλά LP του Τζάκσον. Το Earth Song περιγράφτηκε ως «αργό blues-μελοδραματικό», και αφορούσε τις περιβαλλοντικές ανησυχίες. Στο HIStory, ο Τζάκσον εκτέλεσε το Smile του Τσάρλι Τσάπλιν και το Come Together των The Beatles. Το Stranger in Moscow είναι ποπ μπαλάντα συνοδευόμενη με ήχο βροχής. Ο Τζάκσον περιέγραψε τους στίχους ως «άμεση και ξαφνική πτώση από την επιείκεια». Το Tabloid Junkie είναι κομμάτι της hard funk, του οποίου οι στίχοι έχουν ως στόχο να πείσουν τους αναγνώστες να μην πιστεύουν αυτά που λένε τα μέσα ενημέρωσης και τα tabloids. Το τραγούδι HIStory περιλαμβάνει πολλά δείγματα, όπως την ομιλία του Μάρτιν Λούθερ Κίνγκ στο I Have a Dream. Το HIStory δεν κυκλοφόρησε ως single από το άλμπουμ HIStory, αλλά από το Blood on the Dance Floor: HIStory in the Mix το 1997.
Σχετικά με τους στίχους They Don't Care About Us
thumb|175px|right|Ένα από τα πολλά αγάλματα (το απεικονισμένο στήθηκε στις 3 Ιουνίου 2005 στην Ολλανδία), που η Sony έστησε στην Ευρώπη για να προωθήσει το HIStory.
Η πιθανότητα ότι οι στίχοι του They Don't Care About Us περιέχουν αντισημιτισμό για πρώτη φορά αναφέρθηκε από τη The New York Times στις 15 Ιουνίου 1995, λίγες μέρες πριν την κυκλοφορία του άλμπουμ. Η δημοσίευση επικεντρώθηκε στους στίχους Jew me, sue me, everybody do me/ Kick me, kike me, don't you black or white me και έγραψε ότι τους δυσφήμισε. Ο Τζάκσον απάντησε στη δημοσίευση, λέγοντας:
Όταν ρωτήθηκε σχετικά με τους στίχους, ο Τζάκσον αρνήθηκε ότι το They Don't Care About Us ήταν αντισημιτικό, δηλώνοντας «Δεν είμαι αντισημίτης επειδή δεν είμαι ρατσιστής... Δεν μπορούσα ποτέ να είμαι ρατσιστής. Αγαπώ όλες τις φυλές». Εκείνη την ημέρα, ο Τζάκσον έλαβε υποστήριξη από τον μάνατζερ του, ο οποίος περιέγραψε τους στίχους ως «διαμαντένιους», και ότι είναι κατά των αντιλήψεων. Την επόμενη μέρα, ο Ράμπι Χίερ και ο Ράμπι Μάρβιν Χίερ, μέλη της εβραϊκής κοινότητας, δήλωσαν ότι η προσπάθεια του Τζάκσον να κάνει με το τραγούδι κριτική στις διακρίσεις απέτυχε. Εξέφρασαν τη γνώμη ότι οι στίχοι που χρησιμοποιήθηκαν ήταν ακατάλληλοι για νεαρό ακροατήριο, επειδή δεν μπορούσαν να καταλάβουν το νόημα του τραγουδιού. Παραδέχθηκαν ότι ο Τζάκσον πρότεινε να γράψει μια εξήγηση στο booklet του άλμπουμ.
Στις 17 Ιουνίου, ο Τζάκσον απολογήθηκε ξανά δημοσίως σε όσους προσβλήθηκαν από τα λόγια του και υποσχέθηκε ότι μελλοντικά αντίγραφα του άλμπουμ θα περιέχουν μια απολογία, και συνέχισε λέγοντας, «Απλά θέλω να ξέρετε όλοι σας πόσο έντονα είμαι αποφασισμένης με την ανοχή, και απολογούμαι σε όποιον μπορεί να προκάλεσα πόνο». Την επόμενη μέρα, ο Τζων Πάρελς της The New York Times δήλωσε, «Στο They Don't Care About Us, ο ίδιος διαψεύδει ολόκληρο τον κατάλογο των αδελφικών ύμνων με μια έκρηξη αντισημιτισμού: Jew me, sue me, everybody do me/ Kick me, kike me, don't you black or white me».
Στις 23 Ιουνίου, ο Τζάκσον αποφάσισε να επιστρέψει στο στούντιο και να μεταβάλλει την παραβατική διατύπωση σχετικά με τα μελλοντικά αντίτυπα του άλμπουμ - το Jew me και Kike me αντικαταστάθηκαν με το do me και strike me. Επανάλαβε την αποδοχή του ότι το τραγούδι ήταν προσβλητικό για ορισμένους. Ο Σπάικ Λι, ο οποίος αργότερα θα διευθύνει το βίντεο για το They Don't Care About Us, δήλωσε ότι υπάρχει διπλό standard στη μουσική βιομηχανία, σχολιάζοντας ότι η χρήση της λέξης nigger (Αράπης ή νέγρος) στη μουσική, δεν προκαλεί συζητήσεις και αντιθέσεις. Επιπλέον, ο Τζάκσον, ο οποίος είναι Αφροαμερικανός, χρησιμοποίησε αυτή τη λέξη σε άλλο κομμάτι του άλμπουμ στο This Time Around, αλλά ο τύπος δεν έσωσε σημασία.
Μουσικά βίντεο
Τα μουσικά βίντεο HIStory εμφανίζουν διαφορετικά θέματα και στοιχεία. Μερικά μουσικά βίντεο, όπως αυτού για το They Don't Care About Us, βοήθησαν να δοθεί προσοχή στη φτώχεια και είχε θετική επιρροή στα τοπία. Το μουσικό βίντεο του They Don't Care About Us είχε διευθυντή τον Σπάικ Λι, και ο Τζάκσον δήλωσε ότι διάλεξε τον Λι ως διευθυντή γιατί το τραγούδι είχε «μια άκρη, και ο Σπάικ Λι με πλησίασε. Είναι ευαισθητοποιημένο τραγούδι του κοινού και αυτό είναι το θέμα. Είναι τραγούδι διαμαρτυρίας...και νομίζω ήταν τέλειος για αυτό». Ο Τζάκσον επίσης συνεργάστηκε με 200 μέλη του πολιτιστικού συγκροτήματος Olodum, οι οποίοι έπαιζαν μουσική στο βίντεο. Το ενδιαφέρον των μέσων ενημέρωσης περικύκλωσε το μουσικό βίντεο, το οποίο το Olodum κυκλοφόρησε σε 140 χώρες. Τους έφερε παγκόσμια φήμη και αύξησε τη διασημότητα τους στη Βραζιλία. Ο Λούσια Νάγκιμπ, του The New Brazilian Cinema, έγραψε για το βίντεο:
Το 2009, το Billboard περιέγραψε την περιοχή ως «μοντέλο κοινωνικής ανάπτυξης» και δήλωσε ότι η επιρροή του Τζάκσον ήταν εν μέρει υπεύθυνη για αυτή τη βελτίωση. Για πρώτη φορά στην καριέρα του Τζάκσον, έκανε δεύτερο βίντεο για ένα single. Αυτή η δεύτερη εκδοχή γυρίστηκε σε φυλακή με φυλακισμένους - το βίντεο δείχνει τον Τζάκσον με χειροπέδες και περιέχει σκηνές με επιθέσεις αστυνομικών σε Αφροαμερικανούς, το Κου Κλουξ Κλαν, τη γενοκτονία, την εκτέλεση και άλλες παραβιάσεις ανθρωπίνων δικαιωμάτων. Το μουσικό βίντεο του Τζάκσον για το Earth Song έλαβε επαίνους για την περιβαλλοντική του αναγνώριση. Το βίντεο έλαβε 1 Genesis Award για το Doris Day Music Award, το οποίο δίνεται κάθε χρόνο για την ευαισθησία για τα ζώα από το 1995. Το 2008, ένας συντάκτης για το Nigeria Exchange σημείωσε, «Το Earth Song επέστησε την προσοχή του κόσμου στην υποβάθμιση της γης εξαιτίας αρκετών ανθρωπίνων δραστηριοτήτων».
Άλλα δύο μουσικά βίντεο από το HIStory είχαν μεγάλη επιρροή. Το μουσικό βίντεο για το Stranger In Moscow είχε επηρεάσει τη διαφημιστική εκστρατεία για το International Cricket Council Champions Trophy 2004, το οποίο χαρακτηρίζει «μια σειρά από έξυπνα υπαίθρια διαφημιστικά και ένα αριστοκρατικό τηλεοπτικό σποτ». Η τηλεοπτική βιομηχανία εμπνεύστηκε από το βίντεο του Stranger In Moscow ήταν «η παρθενική βουτιά στο μαύρο για τη βροχή, με τα παιδιά να παίζουν κρίκετ». Το Scream είχε δημιουργική επιρροή σε άλλα μουσικά βίντεο όπως αυτό που κυκλοφόρησε το TLC το 1999, για το No Scrubs. Αυτή η επιρροή ήταν παρούσα και στο Shawty Get Loose (2008) από την Λιλ Μάμα και τον Κρις Μπράουν. Η Λιλ Μάμα, αντιδρώντας για τη σύγκριση μεταξύ των βίντεο, εξήγησε «Νιώθω τιμημένη, επειδή ήταν ένα από τους αρχικούς στόχους μου, και νιώθω ότι ήταν καλό», προσθέτοντας ότι η άμιλλα ήταν εσκεμμένη και ότι ο Μπράουν ήταν η μοναδική επιλογή για το άλμα στον ρόλο του Μάικλ Τζάκσον.
Προώθηση
Η Sony Music διέθεσε 30 εκατομμύρια δολάρια για να προωθήσει το άλμπουμ. Πριν την κυκλοφορία του άλμπουμ, ο μουσικός τύπος με αγωνία περίμενε πόσο θα πουλήσει. Ένας αναλυτής για το SoundScan εξέφρασε τη γνώμη ότι ο τύπος ήταν έξω με την επαφή του κοινού όταν ήρθε στον Τζάκσον - το κοινό τον αγαπούσε, ο τύπος όχι. Πίστευε ότι οι αρνητές στον τύπο θα μείνουν έκπληκτοι από την εκστρατεία του HIStory. Το Smile, το This Time Around και το D.S. κυκλοφόρησαν ως προωθητικά singles τον 1995 και τον Δεκέμβριο του 1997. Παρά τη συνεχή μετάδοση στο ράδιο, το Smile και το D.S. δεν έλαβαν θέση στα παγκόσμια τσαρτ. Το This Time Around κυκλοφόρησε ως single μόνο σε ράδιο στις ΗΠΑ, τον Δεκέμβριο του 1995. Το τραγούδι έφθασε έως τη 23η θέση στο Billboard Hot R&B Singles και στη 18η θέση στο Billboard Hot Dance Music/Club Play.
Για να προωθήσει το άλμπουμ, ο Τζάκσον συμμετείχε σε μια εμπορικά επιτυχημένη περιοδεία, ονόματι HIStory World Tour. Η HIStory World Tour ήταν η τρίτη και η τελευταία περιοδεία του Τζάκσον ως solo καλλιτέχνη. Η HIStory World Tour, ξεκινώντας στη Πράγα στις 7 Σεπτεμβρίου 1996, συγκέντρωσε περισσότερους από 4.5 εκατομμύρια θαυμαστές από 58 πόλεις σε 35 χώρες σε όλο τον κόσμο. Ο μέσος όρος θέασης ήταν 54.878 θεατές σε 82 μέρες περιοδείας. Ο Τζάκσον δεν συμμετείχε σε συναυλίες στις ΗΠΑ, εκτός από δύο συναυλίες στη Χαβάη, τον Ιανουάριο του 1997. Οι VIP θέσεις κόστιζαν, σε μέσο όρο, 200 δολάρια το άτομα. Κάθε συναυλία είχε, κατά μέσο όρο, διάρκεια 2 ωρών και 10 λεπτών. Η HIStory World Tour έληξε στη Νότια Αφρική στις 15 Οκτωβρίου 1997.
Κυκλοφορία και κριτική
Ο Τζέιμς Χάντερ, του Rolling Stone, έδωσε 4 από τα 5 αστέρια και σημείωσε ότι «εκτυλίσσεται στην εξοργισμένη απάντηση του Τζάκσον σε όλα όσα είχε αντιμετωπίσει. Κάνει για ένα περίεργο, άχαρο δεύτερο κεφάλαιο σε ένα πρώτο που συμπεριλαμβάνει κομμάτια όπως το Billie Jean, το The Way You Make Me Feel, το Black or White και το Beat It». Σε σχέση με το This Time Around, ο Χάντερ το περιέγραψε ως «dynamite jam» ότι είναι «ώριμο για remixes» και περιέγραψε το Scream και το Tabloid Junkie, ως «περιπετειώδες» και το Earth Song ως «ευγενή αισθήματα» που ακούγεται «κυρίως σαν έκθεμα». Ο Τζιμ Φάρμπερ, της New York Daily News έδωσε στο άλμπουμ και θετική και αρνητική αξιολόγηση και δήλωσε ότι έδωσε θα έδινε στον πρώτο δίσκο 3 αστέρια αν ήταν μόνο αυτό που θα κυκλοφορούσε. Ο Τζων Πάρελς, της The New York Times, πίστευε ότι οι στίχοι του Τζάκσον «νόμιζαν ότι είχαν τον έλεγχο του εαυτού μου». Ο Κρις Βίλλμαν, της Los Angeles Times, είπε για το This Time Around: «ένα σκληρό, rhythm-guitar-driven κομμάτι με συμπαραγωγό τον hit-maker Ντάλλας Όστιν το οποίο είναι ένα από τα καλύτερα κομμάτια του άλμπουμ».
Ο Στέφεν Τόμας Έρλεβαϊν του Allmusic έδωσε στο HIStory 3 από τα 5 αστέρια, αλλά δήλωσε ότι ήταν «μνημειώδες επίτευγμα» του Τζάκσον. Ο Έρλεβαϊν δήλωσε ότι το HIStory Begins «περιέχει τα καλύτερα κομμάτια στην ιστορία της ποπ» αλλά αφήνει μερικά hits έξω, όπως το Say Say Say και το Dirty Diana — δηλώνοντας ότι «είναι γεμάτο με πρώτη ύλη για να είναι αρκετά μεθυστικό». Ο Έρλεβαϊν σημειώνει ότι το HIStory Continues είναι «το πιο προσωπικό άλμπουμ του Τζάκσον» και ότι τα κομμάτια του δίσκου αναφέρουν τις καταγγελίες κακοποίησης «και δημιουργούν μια πυκνή ατμόσφαιρα παράνοιας». Για τα κομμάτια You Are Not Alone και Scream δήλωσε ότι αποτελούν «καλοφτιαγμένα ποπ κομμάτια». Ο Ντέβιντ Μπράουν, της Entertainment Weekly, έδωσε στο HIStory Begins A-, αλλά στο νέο υλικό του άλμπουμ έδωσε C-, με μέσο όρο B για ολόκληρο το άλμπουμ. Ο Μπράουν δήλωσε ότι η μουσική «σπάνια σε μεταφέρει σε ένα υψηλότερο επίπεδο». Το άλμπουμ ήταν υποψήφιο για 5 Grammy Award στην 38η και στην 39η τελετή, το 1996 και το 1997 αντίστοιχα, κερδίζοντας ένα βραβείο. Το You Are Not Alone ήταν υποψήφιο για Best Pop Vocal Performance – Male, το Scream ήταν υποψήφιο για Best Pop Collaboration with Vocals και κέρδισε το Best Music Video - Short Form - το Earth Song ήταν υποψήφιο για το ίδιο βραβείο τον επόμενο χρόνο. Το άλμπουμ προτάθηκε για Album of the Year. Στα 1995 MTV Video Music Awards, το Scream έλαβε 10 υποψηφιότητες, κερδίζοντας 3 βραβεία.
Το HIStory έφθασε έως την πρώτη θέση στο Billboard 200 και Top R&B/Hip-Hop Albums καθώς πούλησε 391.000 αντίτυπα την πρώτη εβδομάδα. Το άλμπουμ έγινε 7 φορές πλατινένιο από την Εθνική Επιτροπή Ηχογράφησης Εμπορευμένων των ΗΠΑ στις 22 Οκτωβρίου 1999, καθώς πώλησε 3.5 εκατομμύρια αντίτυπα στις ΗΠΑ. Επειδή το HIStory ήταν double disc άλμπουμ, τα CDs του ως εκ τούτου υπολογίζονται ξεχωριστά για σκοπούς πιστοποίησης, που σημαίνει ότι το άλμπουμ έχει γίνει πλατινένιο στις ΗΠΑ μετά από πώληση 500.000 αντίτυπων, και όχι ενός εκατομμυρίου. Στην Ευρώπη, η IFPI πιστοποίησε το HIStory 6 φορές πλατινένιο, με πωλήσεις 6 εκατομμυρίων αντίτυπων σε ολόκληρη την ήπειρο, με 1.5 εκατομμύρια στη Γερμανία και 1.2 εκατομμύρια στο Ηνωμένο Βασίλειο. Έως το 2010, το HIStory είχε πωλήσει 20 εκατομμύρια αντίγραφα (40 εκατομμύρια ενότητες στο σύνολο) παγκοσμίως και, σύμφωνα με το MSNBC, είναι το καλύτερο σε πωλήσεις multiple-disc άλμπουμ όλων των εποχών από ένα καλλιτέχνη.
Singles
thumb|right|250px|alt=Μια εικόνας ενός ατόμου με ανοιχτόχρωμα δέρμα, ο οποίος κρατιέται από ένα γερανό. Το πρόσωπο φοράει άσπρη μπλούζα με μαύρα παντελόνια. Πίσω από το άτομο υπάρχει μαύρο σκηνικό. |Ο Τζάκσον εκτελεί το Earth Song στις 20 Ιουνίου 1997, στη [[Λωζάνη κατά τη διάρκεια του HIStory World Tour. Κατά τη διάρκεια της εκτέλεσης ο Τζάκσον κρατιέται από ένα γερανό]]
Από το HIStory κυκλοφόρησαν 5 singles. Το Scream/Childhood έγινε το πρώτο single που κυκλοφόρησε από το HIStory, τον Μάη του 1995. Το Scream εκτελέστηκε από τον Τζάκσον και την αδερφή του, Τζάνετ Τζάκσον. Το single είχε το καλύτερο ντεμπούτο στην 5η θέση - έως εκεί έφθασε - στο Billboard Hot 100. The song received a Grammy nomination for "Best Pop Collaboration With Vocals". Το μουσικό βίντεο για το Scream είναι ένα από τα πιο θρυλικά κομμάτια και βίντεο του Τζάκσον και έλαβε πολλά βραβεία. Με προϋπολογισμό 9 εκατομμυρίων δολαρίων είναι το πιο ακριβό βίντεο στην ιστορία έως το 2010.
Το You Are Not Alone ήταν το δεύτερο single που κυκλοφόρησε από το HIStory. Έχοντας κάνει το ντεμπούτο του στην 1η θέση στο Billboard Hot 100, στις 2 Σεπτεμβρίου 1995, θα γίνει το πρώτο τραγούδι στην ιστορία που έκανε το ντεμπούτο του στην 1η θέση του τσαρτ, ξεπερνώντας το ρεκόρ του Scream. Το You Are Not Alone κυκλοφόρησε τον Αύγουστο του 1995, και έφθασε στην 1η θέση των τσαρτ σε πολλές παγκόσμιες αγορές, όπως στο Ηνωμένο Βασίλειο, στη Γαλλία και στην Ισπανία. Το τραγούδι αποτελεί μεγάλη καλλιτεχνική και εμπορική επιτυχία.
Το Earth Song ήταν το τρίτο single του άλμπουμ και κυκλοφόρησε τον Νοέμβριο του 1995. Το Earth Song δεν έλαβε θέση στο Billboard 100. Παγκοσμίως, το τραγούδι έφθασε στην 1η θέση σε 4 χώρες, καθώς και στο top-ten σε άλλες 9 χώρες. Το τραγούδι έφθασε στην 1η θέση στο UK Singles Chart για 6 εβδομάδες κατά τη διάρκεια των Χριστουγέννων του 1995 και πώλησε 1 εκατομμύρια αντίγραφα εκεί, και έγινε ως το επιτυχημένο single στο Ηνωμένο Βασίλειο, σπάζοντας το ρεκόρ του Billie Jean.
Το They Don't Care About Us ήταν το τέταρτο single. Το They Don't Care About Us έφθασε έως την 30η θέση στο Billboard 100, και έφθασε στο top-ten του Billboard Hot Dance Music and Hot R&B Singles Charts. Το κομμάτι έλαβε καλύτερες θέσεις σε παγκόσμια τσαρτ, σε αντίθεση με τα τσαρτ των ΗΠΑ, καθώς έφθασε στο top-ten σε 14 χώρες. Το They Don't Care About Us έφθασε στην 1η θέση στο German Singles Chart όπου έμεινε για 3 εβδομάδες, ενώ έφθασε στη 2η θέση στην Ισπανία, στην 3η θέση στην Αυστρία, στη Σουηδία και στην Ελβετία, ενώ έφθασε έως τη 4η θέση στη Γαλλία και την Ολλανδία.
Το Stranger in Moscow ήταν το πέμπτο και τελευταίο single και κυκλοφόρησε τον Νοέμβριο του 1996. Το κομμάτι έλαβε θετικές κριτικές. Το κομμάτι ήταν το λιγότερο επιτυχημένο single στις ΗΠΑ. Στις ΗΠΑ, το κομμάτι έφθασε στη 90η θέση στο Billboard Hot 100. Εκτός των ΗΠΑ, το κομμάτι ήταν επιτυχία, φθάνοντας στην 1η θέση στην Ισπανία και στην Ιταλία, και έφθασε στο top-ten στο Ηνωμένο Βασίλειο, στην Ελβετία, στη Νέα Ζηλανδία και σε άλλες χώρες.
Παραπομπές
Κατηγορία:Δισκογραφία του Μάικλ Τζάκσον Κατηγορία:Άλμπουμ του 1995
Εύα Κοταμανίδου
H Ευαγγελία "Εύα" Κοταμανίδου (Αθήνα 1936-2020) ήταν μία απο τις σημαντικότερες Ελληνίδες ηθοποιούς.
Βιογραφία
Γεννήθηκε το 1936 στην Νέα Φιλαδέλφεια, όπου και μεγάλωσε. Σπούδασε υποκριτική στο Θέατρο Τέχνης «Κάρολος Κουν» με δασκάλους τους, Κάρολο Κουν, Γιώργο Λαζάνη, Δημήτρη Χατζημάρκο, Μάριο Πλωρίτη, Ανδρέα Πέρη, Γρηγόρη Βαφιά κ.α.
Θέατρο
Η πρώτη της εμφάνιση στο θέατρο έγινε στο υπόγειο του Θεάτρου Τέχνης με την παράσταση "Το πανηγύρι" του Δημήτρη Κεχαΐδη, στο ρόλο της Μαρίκας. Ακολούθησαν οι παραστάστεις, Καρέλκες του Ιονέσκο με τον Χατζημάρκο, επίσης στο Θέατρο Τέχνης, η Αγγέλα του Σεβαστίκογλου, ο Μαρά Σάντ στο ρόλο της Σιμόνης Εβράρ κ.α. Στο θέατρο συνεργάστηκε ακόμη με τον Γιάννη Τσαρούχη (Τρωάδες), την Αλίκη Γεωργούλη, την Άννα Συνοδινού (Ηλέκτρα, Αντιγόνη του Μπρεχτ), το Νίκο Κούρκουλο (Όπερα της Πεντάρας) κ.α.
Κινηματογράφος - Βραβεύσεις
Το 1975, με την εμβληματική ταινία του Θόδωρου Αγγελόπουλου «Ο Θίασος» έκανε την εμφάνισή της στον κινηματογράφο και βραβεύτηκε για την ερμηνεία της στα Φεστιβάλ Κινηματογράφου Θεσσαλονίκης και Γιοχάνεσμπουργκ. Κατόπιν έπαιξε στις ταινίες του Αγγελόπουλου «Κυνηγοί» (1977), «Μεγαλέξανδρος» (1980), «Τοπίο στην ομίχλη» (1988) και «Το βλέμμα του Οδυσσέα» (1995) και «Το Λιβάδι που δακρύζει» (2004).
Έπαιξε επίσης στις ταινίες «Η Καγκελόπορτα» του Δημήτρη Μακρή (1978), «Ρόζα» του Χριστόφορου Χριστοφή (1982), «Το αίμα των αγαλμάτων» του Τώνη Λυκουρέση (1982), «Το ευτυχισμένο πρόσωπο της Λεωνόρας» του Ντίνου Μαυροειδή (1982), «Το τελευταίο στοίχημα» του Κώστα Ζυρίνη (1989), «Δονούσα» της Αγγελικής Αντωνίου (1992) και «Ζωή χαρισάμενη» του Πατρίς Βιβανκό (1993). Για τις ερμηνείες της στις ταινίες «Ρόζα» και «Ζωή Χαρισάμενη» βραβεύτηκε στο Φεστιβάλ Κινηματογράφου της Θεσσαλονίκης.
Τηλεόραση
Στην τηλεόραση εμφανίστηκε σε επιλεγμένες σειρές της ΕΡΤ: «Λεηλασία μιας ζωής» (1978), «Το φως του Αυγερινού»(1980), «Παράξενα ελληνικά διηγήματα» (1981), «Ο Πατούχας» (1984), «Προς Οφρύνιο» (1984), «Η φυλή των ανθρώπων» (1995) και «Χωρικά Ύδατα» (1998). μικρογραφία|Εύα Κοταμανίδου
Ενασχόληση με την πολιτική
Στις εκλογές του Ιουνίου και του Νοεμβρίου του 1989 εξελέγη βουλευτής Β' Αθηνών με τον Συνασπισμό. Στις εκλογές του Μαΐου και του Ιουνίου 2012 ήταν υποψήφια βουλευτής Επικρατείας με τη Δημοκρατική Αριστερά.
Αρθρογραφία - Συγγραφή
Επί σειρά ετών αρθρογραφούσε στην εφημερίδα «Τα Νέα» και σε λογοτεχνικά περιοδικά. Το 1990 εκδόθηκε μία συλλογή κειμένων της με τίτλο «Με λογισμό και μ’ όνειρο».
Θάνατος
Η Εύα Κοταμανίδου έφυγε απο τη ζωή στις 26 Νοεμβρίου 2020, σε ηλικία 84 ετών. Η κηδεία της ηθοποιού έγινε στο Νεκροταφείο του Κόκκινου Μύλου. Η νεκρώσιμη ακολουθία έγινε παρουσία ελάχιστων ατόμων λόγω των περιοριστικών μέτρων που ίσχυαν για την πανδημία του κορονοϊού.
Θεατρικές παραστάσεις (ενδεικτικός κατάλογος)
Κατάλογος βασικών πληροφοριών θεατρικών παραστάσεων, στις οποίες η Κοταμανίδου συμμετείχε ως ηθοποιός.
Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης
Παραπομπές
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου Κατηγορία:Βουλευτές εκλεγμένοι με τον Συνασπισμό Κατηγορία:Βουλευτές Β΄ Αθηνών
Αλέξανδρος Κασσαβέτης
Ο Αλέξανδρος Κασσαβέτης ήταν Έλληνας πολιτικός και κτηματίας.
Βιογραφικά στοιχεία
Ήταν γιος του Δημητρίου Κασσαβέτη, εμπόρου υφασμάτων, βαμβακιού στην Αιγύπτου και γιου του Αλέξανδρου Κασσαβέτη, και καταγόταν από την Ζαγορά Πηλίου.
Υπήρξε θερμός υποστηρικτής του Ελευθερίου Βενιζέλου και γι' αυτό συμμετείχε στο κίνημα Εθικής Άμυνας. Στην ομώνυμη κυβέρνηση που σχηματίστηκε ανέλαβε Υπουργός συγκοινωνιών.
Εξελέγη για πρώτη φορά βουλευτής Βόλου στις εκλογές του 1895 και επανεξελέγη σε αυτές του 1906, ως βουλευτής Λαρίσης, στις εκλογές του 1910, του 1912, του 1915, και ως βουλευτής της περιφέρειας Αθηνών στις εκλογές του 1928.
Υπήρξε πρόεδρος της Λέσχης των Φιλελευθέρων και ιδρυτικό μέλος της Ιστορικής και Λαογραφικής Εταιρείας Θεσσαλών. Το τεράστιο οικογενειακό κτήμα του, εκτάσεως 27.000 στρεμμάτων, στον Αλμυρό Μαγνησίας το δώρισε, το 1887, για την ίδρυση γεωργικής σχολής, η οποία εν συνεχεία μετατράπηκε σε σωφρονιστικό κατάστημα (Φυλακές Κασσαβέτειας).
Κατοικούσε στην Κηφισιά, όπου κεντρική οδός φέρει το όνομά του, και ήταν παντρεμένος με δύο παιδιά. Απεβίωσε εν ενεργεία βουλευτής στις 12 Ιουλίου 1932.
Παραπομπές
Κατηγορία:Βουλευτές Βόλου Κατηγορία:Βουλευτές Λάρισας
Όττο Στρούβε
Ο Όττο Στρούβε (О́тто Людви́гович Стру́ве, Χάρκοβο, 12 Αυγούστου 1897 – Μπέρκλεϊ, 6 Απριλίου 1963 ) ήταν Ρωσοαμερικανός αστρονόμος, δισέγγονος του Φρίντριχ Γκέοργκ Βίλχελμ φον Στρούβε και εγγονός του Όττο Βίλχελμ φον Στρούβε (1819-1905), με τον οποίο δεν πρέπει να συγχέεται. Στη ρωσική το όνομά του δίνεται συχνά ως Όττο Λιουντβίγκοβιτς Στρούβε (Отто Людвигович Струве). Το μεγαλύτερο μέρος της ζωής του το πέρασε στις ΗΠΑ, όπου και σταδιοδρόμησε επιστημονικά.
Διέκοψε τις σπουδές του στο Πανεπιστήμιο του Χάρκοβο για να πολεμήσει στον Α΄ Παγκόσμιο Πόλεμο και στον εμφύλιο που ακολούθησε την Οκτωβριανή Επανάσταση πολέμησε στο πλευρό των «Λευκών» και τραυματίσθηκε. Στη συνέχεια, όταν διαφάνηκε ότι οι Λευκοί θα έχαναν τον πόλεμο, οπισθοχώρησε μαζί τους και αυτοεξορίσθηκε, με τον πατέρα του Λούντβιχ να τον συνοδεύει μέχρι τη Σεβαστοπόλ όπου και απεβίωσε τον Νοέμβριο 1920. Στον ενάμιση χρόνο που ο Όττο πέρασε ως φτωχός πρόσφυγας στην Τουρκία (Καλλίπολη και Κωνσταντινούπολη), βρήκε δουλειά ως πριονιστής και έμαθε ότι ο αδελφός του Βέρνερ, επίσης αξιωματικός των Λευκών, είχε πεθάνει από φυματίωση και μία νεότερη αδελφή τους είχε πνιγεί. Για βοήθεια έγραψε στον θείο του αστρονόμο Χέρμαν Στρούβε στο Βερολίνο, αλλά κατά σύμπτωση και εκείνος είχε πεθάνει λίγους μήνες νωρίτερα. Ωστόσο η σύζυγος τού Χέρμαν ζήτησε από τον διάδοχο του άντρα της στο Αστεροσκοπείο του Βερολίνου να γράψει στον διευθυντή του Αστεροσκοπείου Γιερκς στο Σικάγο, τον Έντγουιν Φροστ, οπότε προσφέρθηκε στον Όττο μια θέση εκεί.
Το 1925 νυμφεύθηκε την τραγουδίστρια Mary Martha Lanning, αλλά δεν απέκτησαν παιδιά, οπότε η μεγάλη αστρονομική δυναστεία των Στρούβε έφθασε στο τέλος της.
Παραπομπές
Κατηγορία:Ρώσοι αστρονόμοι Κατηγορία:Αμερικανοί αστρονόμοι Κατηγορία:Αστρονόμοι του 20ού αιώνα
Άγιος Χαράλαμπος Κτημενίων Ευρυτανίας
Για οικισμούς στην Ελλάδα με το ίδιο όνομα δείτε: Άγιος Χαράλαμπος (αποσαφήνιση)
Ο Άγιος Χαράλαμπος είναι ορεινό χωριό του νομού Ευρυτανίας, το οποίο βρίσκεται στις βόρειες πλαγιές του Τυμφρηστού (Βελούχι) σε υψόμετρο 880 μέτρων. Απέχει 30 χλμ. ΒΑ. από το Καρπενήσι (μέσω Αγίου Νικολάου), 78 χλμ. Δ. από τη Λαμία και 4,5 χλμ. Δ. από την Αγία Τριάδα. Το όνομά του προήλθε από τον ενοριακό ναό του Αγίου Χαραλάμπους που είναι στην πλατεία του χωριού και πανηγυρίζει στις 10 Φεβρουαρίου. Αξιοθέατο του χωριού είναι το εξωκλήσι της Παναγίας της Προυσιώτισσας στα βορειοδυτικά, που πανηγυρίζει στις 23 Αυγούστου. Το 1966 έγινε σεισμός στην περιοχή και ήταν ένα από τα 15 χωριά που υπέστησαν πολύ σοβαρές ζημιές. Ως οικισμός αναφέρεται με το όνομα Έλοβα από το 1836 όταν ανήκε στο τότε νομό Ακαρνανίας και Αιτωλίας. Το 1928 με το ΦΕΚ 81Α-14/05/1928 μετονομάστηκε σε Άγιος Χαράλαμπος. Σύμφωνα με το σχέδιο Καλλικράτης αποτελεί τη τοπική κοινότητα Αγίου Χαραλάμπους που ανήκει στη δημοτική ενότητα Κτημενίων του δήμου Καρπενησίου και σύμφωνα με την απογραφή του 2011 έχει μόνιμο πληθυσμό 60 κατοίκους. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 11,993 χμ² (2011).
Πηγές
Κατηγορία:Χωριά του νομού Ευρυτανίας Κατηγορία:Δήμος Καρπενησίου
1185
Η τρέχουσα σελίδα αφορά το έτος 1185 κατά το Γρηγοριανό ημερολόγιο
Θάνατοι
Κατηγορία:Έτη
Τούρκου
right|350px|thumb|Η πόλη Τούρκου τη νύχτα
Το Τούρκου (φινλανδικά: Turku, σουηδικά: Åbo), ιδρύθηκε τον 13ο αιώνα και είναι η παλαιότερη και τρίτη μεγαλύτερη πόλη στη Φινλανδία, με πληθυσμό 187.604 κατοίκων (2016). Βρίσκεται στο νοτιοδυτικό σημείο της χώρας, είναι η κύρια πόλη της περιοχής και της επαρχίας της δυτικής Φινλανδίας, καθώς επίσης και το κέντρο της τρίτης μεγαλύτερης αστικής περιοχής της χώρας, με 269.057 κατοίκους (2016).
Στο Τούρκου κατοικεί ένας από τους μεγαλύτερους πληθυσμούς σουηδοφώνων Φινλανδών στη χώρα, αφού το 5,2% των κατοίκων της μιλάει τη σουηδική γλώσσα ως μητρική. Η φινλανδική λέξη για τους κατοίκους του Τούρκου είναι turkulaiset (ενικός turkulainen). Λόγω της θέση του, ο λιμένας του Τούρκου είναι ένας από τους πιo πολυσύχναστους θαλάσσιους λιμένες στη Φινλανδία. Από εκεί φεύγουν πολλοί ταξιδιώτες για Μαρίεχαμν την πρωτεύουσα των νήσων Ώλαντ και για Στοκχόλμη. Επιπλέον, το αεροδρόμιο του Τούρκου είναι το πέμπτο μεγαλύτερο της χώρας και το δεύτερο μεγαλύτερο εμπορικό αεροδρόμιο.
Το Τούρκου έχει μια πολιτιστική ταυτότητα ως ιστορικό κέντρο της Φινλανδίας, δεδομένου ότι ήταν η μεγαλύτερη πόλη στη χώρα έως το 1840. Το 2011 ήταν Πολιτιστική Πρωτεύουσα της Ευρώπης, μαζί με το Τάλιν, την πρωτεύουσα της Εσθονίας. Ήταν επίσης η πρώτη πρωτεύουσα της χώρας (1809-1812). Φιλοξένησε επίσης το πρώτο πανεπιστήμιο της χώρας, τη Βασιλική Ακαδημία του Ώμπο (Åbo Kungliga Akademi) η οποία το 1809 μετονομάστηκε σε Αυτοκρατορική Ακαδημία του Τούρκου και το 1828 μεταφέρθηκε στο Ελσίνκι για να αποτελέσει το πανεπιστήμιο της εκεί πόλης.
Η έκταση του Τούρκου στις μετρήσεις της 1ης Ιανουαρίου 2011 ήταν 306,37 τετραγωνικά χιλιόμετρα, εκ των οποίων τα 60,7 τ.χλμ. είναι έκταση νερού. Ο ποταμός Άουραγιοκι, ο οποίος διασχίζει το κέντρο της πόλης είναι απ' τους μεγαλύτερους της νοτιοδυτικής Φινλανδίας και απ' τους πιο σημαντικούς για ολόκληρη τη Φινλανδία.
Το κλίμα του είναι ηπειρωτικό, με μέση ετήσια θερμοκρασία 6°C και ετήσια βροχόπτωση 700 χιλιοστά. Πυκνό στρώμα χιονιού δημιουργείται συνήθως την Πρωτοχρονιά, ενώ λευκά Χριστούγεννα έχει 6 με 8 στις 10 φορές. Επίσης, στις 9 Ιουλίου 1914 στο Τούρκου καταμετρήθηκε μία απ' τις υψηλότερες θερμοκρασίες όλων των εποχών στη Φινλανδία, 35,9°C. Μάλιστα, αυτή ήταν η υψηλότερη στη Φινλανδία έως τον Ιούλιο του 2010, όταν στο αεροδρόμιο του Γιόενσουου καταγράφηκε το νέο ρεκόρ των 37,2°C.
Αδελφοποιημένες πόλεις
Οι αδελφοποιημένες πόλεις του Τούρκου είναι:
Εξωτερικοί σύνδεσμοι
Κατηγορία:Δήμοι της Φινλανδίας Κατηγορία:Πόλεις της Φινλανδίας
Μπόσκο Μπάλαμπαν
Ο Μπόσκο Μπάλαμπαν (κροατ.: Boško Balaban ) (γεν. 1978), είναι διεθνής επιθετικός ποδοσφαιριστής από την Κροατία. Από τον Ιούνιο 2009 αγωνίζεται στον Πανιώνιο. Είναι ικανός σκόρερ, έχει ύψος 1,83 και φέρει το παρατσούκλι «Σούπερ Μπόσκο».
Σύλλογοι
Ο Μπόσκο Μπάλαμπαν γεννήθηκε στις 15 Οκτωβρίου 1978 στη Ριέκα. Ξεκίνησε το ποδόσφαιρο στην ομώνυμη ομάδα Φ.Κ. Ριέκα, με την οποία αγωνίστηκε πέντε χρόνια, από το 1995 ως το 2000, πετυχαίνοντας 21 γκολ σε 97 ματς. Τη σεζόν 1999-2000 ήταν ο καλύτερος σκόρερ του συλλόγου με 15 γκολ, με αποτέλεσμα να κληθεί στην Εθνική Ελπίδων της Κροατίας και να πάρει μεταγραφή στην Ντιναμό Ζάγκρεμπ. Τον Αύγουστο του 2000 κλήθηκε για πρώτη φορά και στην Εθνική ανδρών. Με την ομάδα του Ζάγκρεμπ αγωνίστηκε τη σεζόν 2000-01 και πέτυχε στο πρωτάθλημα 14 γκολ σε 25 ματς.
Την επόμενη σεζόν έπαιξε μόλις δύο ματς με την Ντιναμό, όταν ενδιαφέρθηκε γι’ αυτόν η Άστον Βίλα, η οποία πλήρωσε 5.800.000 λίρες για να τον αποκτήσει, προσφέροντάς του αποδοχές 20.000 λιρών την εβδομάδα. Όμως, δεν κατάφερε να καθιερωθεί στην Πρέμιερ Λιγκ. Με τους «χωριάτες» αγωνίστηκε μόλις σε εννιά παιχνίδια, τα περισσότερα ως αναπληρωματικός. Έτσι τη σεζόν 2002-03 η Βίλα τον επέστρεψε στην Ντιναμό ως δανεικό. Στο κροατικό πρωτάθλημα ξαναβρήκε τη φόρμα του πετυχαίνοντας 15 γκολ σε 24 ματς. Το Δεκέμβριο του 2003 η Άστον Βίλα τον απελευθέρωσε και υπέγραψε στην βελγική Κλαμπ Μπρυζ. Στην ομάδα του Μπριζ καθιερώθηκε και αγωνίστηκε ως βασικός επί τρία χρόνια. Σε 83 εμφανίσεις πέτυχε 47 γκολ στο πρωτάθλημα Βελγίου, ενώ καθιερώθηκε και στην Εθνική ομάδα. Με τα γκολ που πέτυχε έγινε ο αγαπημένος παίκτης της εξέδρας και οι οπαδοί της Μπριζ του έδωσαν το παρατσούκλι «Σούπερ Μπόσκο». Το 2007 επέστρεψε στη Ντιναμό, όπου αγωνίστηκε με επιτυχία τις δύο επόμενες σεζόν (31 ματς – 19 γκολ). Τον Ιούνιο του 2009 πήρε μεταγραφή στον Πανιώνιο, όπου προπονητής είναι ο Βέλγος Εμίλιο Φερέρα, με τον οποίο είχε συνεργαστεί τη σεζόν 2006-07 στην Μπριζ. Στο σύλλογο της Νέας Σμύρνης αγωνίστηκε δύο πλήρεις σεζόν πετυχαίνοντας 12 γκολ σε 50 ματς. Το 2011-12 ο προπονητής δεν τον υπολόγιζε στα πλάνα του έτσι το Γενάρη του 2012 μετανάστευσε στη Μαλαισία στην Σελάνγκορ.
Εθνική Κροατίας
Ως το 2000 ο Μπάλαμπαν αγωνίστηκε στην εθνική ελπίδων της Κροατίας, για πάνω από ένα χρόνο. Στις 16 Αυγούστου 2000, σε φιλικό αγώνα κατά της Σλοβακίας, έκανε επιτυχημένο ντεμπούτο στην Εθνική ανδρών σκοράροντας το μοναδικό γκολ της ομάδας του (σκορ: 1-1). Ήταν βασικό στέλεχος της εθνικής ομάδας στα προκριματικά του παγκοσμίου κυπέλλου 2002 πετυχαίνοντας πέντε γκολ σε οκτώ αγώνες αλλά στην τελική φάση δεν αγωνίστηκε σε κανένα από τα τρία ματς.
Στη συνέχεια έχασε τη θέση του στην εθνική ομάδα και αγωνίστηκε ξανά μόλις τον Οκτώβριο του 2004 σε αγώνα κατά της Βουλγαρίας. Συνέβαλε στην πρόκριση της Κροατίας στην τελική φάση του παγκοσμίου κυπέλλου 2006, όπου ήταν στην αποστολή αλλά και πάλι δεν αγωνίστηκε σε κανένα από τα τρία ματς.
Αν και το Σεπτέμβρη του 2006 τιμωρήθηκε από τον προπονητή της εθνικής Σλάβεν Μπίλιτς για νυχτοπερπατήματα, συνέχισε να καλείται σποραδικά στην εθνική. Μάλιστα στις 7 Οκτωβρίου 2007 κατά της Ανδόρας πέτυχε γκολ μόλις 20 δευτερόλεπτα από την είσοδό του στον αγώνα ως αλλαγή, στο 60΄. Το γκολ αυτό είναι το πιο γρήγορο γκολ που έχει επιτύχει παίκτης της εθνικής Κροατίας.
Εξωτερικοί σύνδεσμοι
Μπάλαμπαν Μπάλαμπαν Μπάλαμπαν Κατηγορία:Ποδοσφαιριστές Εθνικής Κροατίας Κατηγορία:Ποδοσφαιριστές Άστον Βίλα Κατηγορία:Ποδοσφαιριστές Παγκοσμίου Κυπέλλου 2006 Κατηγορία:Ποδοσφαιριστές Παγκοσμίου Κυπέλλου 2002 Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Ντιναμό Ζάγκρεμπ Κατηγορία:Ποδοσφαιριστές ΧΝΚ Ριέκα Κατηγορία:Ποδοσφαιριστές Κλαμπ Μπρυζ Κατηγορία:Ποδοσφαιριστές Εθνικής Κροατίας Κ21
Τετραϋδροκανναβινόλη
Η (−)-τρανς-Δ9-τετραϋδροκανναβινόλη ή αλλιώς Δ9-ΤHC (TetraHydroCannabinol) είναι η ουσία που περιέχεται στα αποξηραμένα άνθη μαριχουάνας και το χασίς, προϊόντα του φυτού Κάνναβη. Στο χασίς υπάρχει σε πολύ μεγαλύτερη συγκέντρωση σε σχέση με την μαριχουάνα. Προκαλεί ψυχοδραστικές μεταβολές στον ανθρώπινο εγκέφαλο. Η ουσία εντάσσεται στα ψευθαισθησιογόνα φάρμακα.
Μηχανισμός δράσης
Η ουσία δρα στα νευρικά κύτταρα με έναν σχετικά σύνθετο μηχανισμό που τελικά οδηγεί στην απελευθέρωση ανασταλτικών νευροδιαβιβαστών, που είναι υπεύθυνοι για τις δράσεις της (−)-τρανς-Δ9-τετραϋδροκανναβινόλης.
Στο νευρικό σύστημα δύο γειτονικά κύτταρα επικοινωνούν μεταξύ τους μέσω νευρικών συνάψεων και μεταφέρουν μηνύματα το ένα στο άλλο. Κατά την μετάδοση του μηνύματος, το σήμα μεταφέρεται κατά μήκος του νευρικού κυττάρου μέσα από μία ηλεκτρική διέγερση, γνωστή και ως δυναμικό ενέργειας. Όταν φτάσει αυτό το σήμα στην άκρη του νευρώνα, στις νευρικές απολήξεις, μεταδίδεται στο επόμενο κύτταρο μέσα από μία συν-απτική σχισμή. Η σχισμή αυτή είναι η απόσταση ανάμεσα στα δύο αυτά κύτταρα. Για να τα καταφέρει το κύτταρο, μετατρέπει το ηλεκτρικό σήμα σε χημικό. Αυτό γίνεται μέσω ενός μορίου που λέγεται νευροδιαβιβαστής. Αυτό το μόριο ελευθερώνεται μέσω της απελευθέρωσης ιόντων ασβεστίου. Έπειτα προσδένεται σε έναν υποδοχέα της μετα-συν-απτικής μεμβράνης και μετατρέπεται εκ νέου σε ηλεκτρικό σήμα.
Στην περίπτωση της (−)-τρανς-Δ9-τετραϋδροκανναβινόλης, όταν διεγείρεται ο μετα-συν-απτικός υποδοχέας με την σύνδεση των νευροδιαβιβαστών απελευθερώνεται μέσα στο κύτταρο ασβέστιο. Αυτό οδηγεί στην απελευθέρωση ενδοκανναβινοειδών, τα οποία προσδένονται στους αντίστοιχους υποδοχείς στο προσυναπτικό νευρώνα. Αυτοί είναι υποδοχείς τύπου GABA (γ-αμινοβουτυρικό οξύ). Με την πρόσδεση των ενδοκανναβινοειδών αναστέλλεται η απελευθέρωση νευροδιαβιβαστών που έχουν ανασταλτικές δραστηριότητες. Έτσι μέσα από αυτόν τον περίπλοκο μηχανισμό αλλάζει η νευρική λειτουργία και η τετραϋδροκανναβινόλη προκαλεί μια σειρά από αλλαγές στον ανθρώπινο οργανισμό.
Δράσεις
Οι δράσεις της ουσίας εμφανίζονται αμέσως μετά την χρήση της. Ωστόσο, φτάνουν στο μέγιστο τους 20 λεπτά μετά. Οι σωματικές δράσεις εξαφανίζονται πλήρως 3 ώρες έπειτα της κατανάλωσης. Αντίθετα, οι ψυχοδραστικές δράσεις μπορούν να κρατήσουν πολύ περισσότερο.
Οι κυριότερες εξ αυτών είναι:
Ιατρική χρήση
Σήμερα υπάρχει ένα κίνημα υπέρ της λεγόμενης «ιατρικής χρήσης» της κάνναβης, δηλαδή να χορηγείται για θεραπευτικούς σκοπούς σε ασθενείς που την έχουν άμεση ανάγκη, όπως είναι όσοι υποφέρουν από εμετούς και ναυτία, δηλαδή τις ισχυρές παρενέργειες της χημειοθεραπείας, από βασανιστικούς και επίμονους πόνους, από γλαύκωμα, ακόμη και νευρική ανορεξία. Σε πολλά εργαστήρια σε όλον τον κόσμο γίνονται εντατικές έρευνες για να παραχθούν φάρμακα με βάση τα συστατικά της κάνναβης, που όμως δεν θα έχουν ψυχοτρόπες επιδράσεις, θα μένουν δηλαδή μακριά από την περιοχή του εγκεφάλου και θα δρουν μόνο στον περιφερειακό υποδοχέα στον οποίο δείχνουν προτίμηση τα μη ψυχότροπα ανάλογα (δηλαδή τα τροποποιημένα από τους ερευνητές κανναβινομιμητικά μόρια) παρουσιάζοντας υψηλή αντιφλεγμονώδη δράση. Το πρώτο τέτοιο παρασκεύασμα ενάντια στον πόνο και στο στρες ανακοινώθηκε την 1η Ιουλίου του 2005 στο περιοδικό «Nature» από ερευνητές του Πανεπιστημίου της Τζόρτζια, ενώ άλλα για την επιληψία και την κατά πλάκας σκλήρυνση θα ακολουθήσουν.
Εξάρτηση
Ούτε η κάνναβη ούτε το LSD προκαλούν σωματική εξάρτηση αφού δεν επηρεάζουν την ορμονική ισορροπία και τα συμπτώματά τους είναι αντιστρέψιμα. Μολαταύτα, επείδη η χρήση της κατά κόρον γίνεται με ανάμιξή της με καπνό, πολλοί χρήστες μπορεί να εμφανίσουν συμπτώματα εξάρτησης από τη νικοτίνη (προϊόν καύσεως του καπνού). Έχουν αναφερθεί περιπτώσεις όπου η κάνναβη, όπως και οποιαδήποτε άλλη ουσία, μπορεί να προκαλέσει ψυχοσυναισθηματική εξάρτηση.
Απεξάρτηση
Αυτή γίνεται σε ειδικές θεραπευτικές ομάδες σε κοινότητες αυτο-βοήθειας.
Ανίχνευση
Η ανίχνευση της τετραϋδροκανναβινόλης (μη δραστικό παραπροϊόν μεταβολισμού της (−)-τρανς-Δ9-τετραϋδροκανναβινόλης) γίνεται με έλεγχο των ούρων. Το χρονικό διάστημα στο οποίο εντοπίζεται δεν είναι σε όλους τους χρήστες το ίδιο. Εξαρτάται από την ποσότητα της χρήσης και μπορεί να είναι μέχρι και 4 εβδομάδες. Στο αίμα εντοπίζεται μόνο τις πρώτες μέρες μετά την χρήση.
Βιβλιογραφία
Κατηγορία:Αντιεμετικά Κατηγορία:Φαινόλες Κατηγορία:Ψυχοτρόπες ουσίες Κατηγορία:Τερπένια και τερπενοειδή
Ζαμπία Παλαιολογίνα
Η Ισαβέλα ("Ζαμπία" ή "Ζαμπέα") Παλαιολογίνα ήταν Βυζαντινή πριγκίπισσα, νόθη κόρη του Αυτοκράτορα Ιωάννη Ε´ Παλαιολόγου και το πρώτο του παιδί.
Η Ζαμπία ήταν κόρη του Ιωάννη Ε΄ και μίας Βενετής ευγενούς, με την οποία είχε ερωτική σχέση κατά την παραμονή του στην Βενετία το 1370-1371, ο Σάθας την αναφέρει "Θυγατέρα εκ πορνείας".
Πηγές
Κατηγορία:Κόρες Βυζαντινών Αυτοκρατόρων Ζαμπια Κατηγορία:Βυζαντινοί του 14ου αιώνα
Αετός Εύβοιας
Ο Αετός είναι οικισμός της Εύβοιας. Είναι έδρα ομώνυμης τοπικής κοινότητας, της δημοτικής κοινότητας και δήμου Καρύστου, της περιφερειακής ενότητας (τέως νομού) Ευβοίας, στην περιφέρεια Στερεάς Ελλάδας.
Στην τοπική κοινότητα Αετού ανήκουν και οι οικισμοί Ακρωτήρι, Μετόχι και Μπούρος. Παλαιότερα, ο Αετός ανήκε στην επαρχία Καρυστίας του νομού Ευβοίας, στο γεωγραφικό διαμέρισμα Στερεάς Ελλάδας.
Ο οικισμός χωρίζεται στον Κάτω Αετό, όπου βρίσκονται οι υπηρεσίες της τοπικής κοινότητας και στον Άνω Αετό με τις περισσότερες εκκλησίες και άλλα αξιοθέατα.
Γεωγραφία
Ο Αετός βρίσκεται στη Ν. Εύβοια, 2 χλμ. A.ΒΑ. της Καρύστου, σε υψόμετρο 40. Η ομώνυμη τοπική κοινότητα είναι χαρακτηρισμένη ως αγροτικός ημιορεινός οικισμός, με έκταση 27,925 χμ².
Γεωλογικά στοιχεία
Από την αρχαία εποχή η ευρύτερη περιοχή της Καρύστου ήταν γνωστή για το περίφημο πρασινόλευκο μάρμαρο με τις σμαραγδοπράσινες φλέβες, την «Καρυστία και Στυρία λίθο» (cipollino «κρεμμυδάκι») το οποίο εξορύσσονταν από τα Στύρα μέχρι τις δυτικές υπώρειες του όρους της Οχης. Ονομάσθηκε σιπολίνης (cipollino), επειδή οι εναλλασσόμενες λευκές και πράσινες ταινίες του θυμίζουν επάλληλους φλοιούς κρεμμυδιού. Το μάρμαρο αυτό χρησιμοποιήθηκε κυρίως στην Ρωμαϊκή εποχή, κατά την οποία η ζήτησή του ήταν πολύ μεγάλη, πιο πολύ με την μορφή των μονόλιθων, μεγάλων διαστάσεων, ορισμένοι εκ των οποίων διασώζονται στην περιοχή ΒΔ του Αετού.
Μόνιμος
(σε παρένθεση ο πληθυσμός της τοπικής κοινότητας)
De Facto
(σε παρένθεση ο πληθυσμός της τοπικής κοινότητας)
Διοικητικές μεταβολές
Κατά τη διοικητική διαίρεση της Ελλάδας με το σχέδιο «Καποδίστριας», μέχρι το 2010, ο Αετός ανήκε στο Τοπικό Διαμέρισμα Αετού, του πρώην Δήμου Καρύστου του Νομού Ευβοίας.
Πηγές
Κατηγορία:Χωριά του νομού Εύβοιας Κατηγορία:Δήμος Καρύστου
Αμπντούρ Ραχμάν Χαν
Ο Αμπντούρ Ραχμάν Χαν (παστού: عبد رحمان خان) (μεταξύ 1840 και 1844 – 1 Οκτωβρίου 1901) ήταν Εμίρης του Αφγανιστάν από το 1880 έως το 1901.
Ήταν ο τρίτος γιος του Μοχαμάντ Αφζάλ Χαν, και εγγονός του Ντοστ Μοχαμάντ Χαν. Ο Αμπντούρ Ραχμάν Χαν αποκατέστησε την αφγανική κυβέρνηση μετά την αταξία που ακολούθησε τον Β΄ Αγγλοαφγανικό Πόλεμο.
Έγινε γνωστός ως o Σιδηρούς Εμίρης επειδή η διακυβέρνησή του χαρακτηριζόταν από στρατιωτικό δεσποτισμό που βασιζόταν σε έναν καλά διορισμένο στρατό με διοίκηση από αξιωματούχους απόλυτα υποταγμένους με άκαμπτη θέληση και ελεγχόμενοι από ένα ευρύτατο σύστημα κατασκοπείας, και για τη διάλυση εξεγέρσεων διάφορων φυλών οι οποίες καθοδηγούνταν από τους συγγενείς του μία εκ των οποίων είχε ως αποτέλεσμα τη δολοφονία και απομάκρυνση του 60% του πληθυσμού των Χάζαρων.
Παρασκήνιο και πρώτα χρόνια
Πριν από το θάνατό του στη Χεράτ, στις 9 Ιουνίου 1863, ο παππούς του Αμπντούρ Ράχμαν, ο Ντοστ Μοχαμάντ Χαν, όρισε τον τρίτο γιο του, Σερ Αλί Χαν, ως διάδοχό του, περνώντας τους δύο μεγαλύτερους αδελφούς, Αφζάλ Χαν και Αζαμ Χαν. Αρχικά, ο νέος Εμίρης αναγνωρίστηκε καθολικά. Αλλά μετά από μερικούς μήνες, ο Αφζάλ Χαν οργάνωσε μια εξέγερση στο βόρειο τμήμα της χώρας, όπου διέμενε όταν πέθανε ο πατέρας του. Το γεγονός αυτό προκάλεσε άγρια σύγκρουση για την εξουσία μεταξύ των γιων του Ντοστ Μοχαμάντ, η οποία διήρκεσε σχεδόν πέντε χρόνια. Οι Μουσαχιμπάν είναι απόγονοι του μεγαλύτερου αδελφού του Ντοστ Μοχαμάντ Χαν, του Σουλτάνου Μοχαμάντ Χαν.
Περιγράφεται από τον Αμερικανό μελετητή και εξερευνητή Γιουτζίν Σούιλερ ως «ψηλό άρτιο σώμα, με μεγάλο κεφάλι, και ένα αξιοσημείωτο αφγανικό, σχεδόν εβραϊκό, πρόσωπο». Ο Αμπντούρ Ραχμάν διακρίθηκε για την ικανότητά του και την ενεργητική του τόλμη. Αν και ο πατέρας του, Αφζάλ Χαν είχε έρθει σε συμφωνία με τον Εμίρη Σερ Αλί, η συμπεριφορά του Αμπντούρ στις βόρειες επαρχίες ενέτεινε σε σύντομο διάστημα τις υποψίες του Εμίρη και, όταν κλήθηκε στην Καμπούλ, διέφυγε δια μέσω του Ώξου προς την Μπουχάρα. Ο Σερ Αλί φυλάκισε τον Αφζάλ Χαν και ακολούθησε επανάσταση στο νότιο Αφγανιστάν.
Ο Εμίρης τον κατέστειλε επικρατώντας σε μία μάχη κατά την επανεμφάνιση του Αμπντούρ Ραχμάν στα βόρεια. Η μάχη αυτή αποτέλεσε σήμα για ανταρσία για τα στρατεύματα που βρισκόταν σε αυτές τις περιοχές τα οποία συγκέντρωναν ενόπλους. Μετά από καθυστερήσεις και ασύνδετες μάχες, ο ίδιος και ο θείος του, ο Αζάμ Χαν, κατέλαβαν την Καμπούλ τον Μάρτιο του 1866. Ο Εμίρης Σερ Αλί προέλασε εναντίον τους από την Κανταχάρ. Αλλά στη μάχη που ακολούθησε στο Σεϊχαμπάντ στις 10 Μαΐου εγκαταλείφθηκε από ένα μεγάλο σώμα των στρατευμάτων του και μετά την ήττα του, ο Αμπντούρ Ραχμάν απελευθέρωσε τον πατέρα του Αφζάλ Χαν από τη φυλακή στο Γκαζνί και τον εγκατέστησε στο θρόνο του Εμίρη του Αφγανιστάν. Παρά την ανικανότητα του νέου Εμίρη, και τον φθόνο μεταξύ των διεκδικητών του θρόνου, ο Αμπντούρ Ραχμάν και ο θείος του, καταδίωξαν και πάλι τις δυνάμεις του Σερ Αλί, καταλαμβάνοντας την Κανταχάρ το 1867. Όταν ο Αφζάλ Χαν πέθανε στο τέλος της χρονιάς, ο Αζάμ Χαν έγινε ο νέος ηγέτης, με τον Αμπντούρ Ραχμάν να ορίζεται ως κυβερνήτης της βόρειας επαρχίας. Αλλά προς το τέλος του 1868, η επιστροφή του Σερ Αλί και μία γενική εξέγερση υπέρ του οδήγησαν στην ήττα του Αμπντούρ Ραχμάν και του Αζάμ Χαν στο Τινάχ Χαν στις 3 Ιανουαρίου 1869. Και οι δύο προσπάθησαν να βρουν άσυλο στην ανατολική Κεντρική Ασία, όπου ο Αμπντούρ Ραχμάν τέθηκε υπό Ρωσική προστασία στη Σαμαρκάνδη. Ο Αζάμ πέθανε στην Καμπούλ τον Οκτώβριο του 1869.
Εξορία και διαπραγματεύσεις για την επιστροφή στην εξουσία
thumb|Ο «Σιδηρούς Εμίρης» Αμπντ αλ-Ραχμάν Χαν κατά τον [[Β΄ Αγγλοαφγανικός Πόλεμος|Β΄ Αγγλοαφγανικό Πόλεμο. Ο Χαν ήταν γνωστός για την ικανότητα και τη δύναμή του στην καταστολή των εξεγέρσεων ενάντια στην εξουσία του. Του πιστώνεται η δημιουργία ενός συγκεντρωτικού κράτους μετά τον πόλεμο, το οποίο βασιζόταν σε ένα υπουργικό συμβούλιο με την ονομασία Ανώτατο Συμβούλιο, μια γενική συνέλευση που ονομαζόταν Λόγια Τζίργκα, και τον στρατό. Στα επιτεύγματά του περιλαμβανόταν η εισαγωγή ορισμένων μοντέρνων μεταποιητικών, γεωργικών και υγειονομικών υπηρεσιών. Η προσωπογραφία αυτή τον δείχνει σε νεαρή ηλικία με στολή, κρατώντας το σπαθί του]]
Ο Αμπντούρ Ραχμάν έζησε σε εξορία στην Τασκένδη. Ο Γενικός Κυβερνήτης της Τασκένδης μετέφερε στον Αμπντούρ Ράχμαν την ευλογία του Ιακώβ, πατριάρχη του Αμπντούρ. Του ζητήθηκε να διασχίσει το Ώξο και να διεκδικήσει τον θρόνο του Εμίρη. Τον Μάρτιο του 1880, κατέφθασε στην Ινδία αναφορά ότι ο Αμπντούρ Ραχμάν βρισκόταν στο βόρειο Αφγανιστάν. Ο Γενικός Κυβερνήτης, Λόρδος Λύτον, άρχισε να επικοινωνεί μαζί του, μεταφέροντάς του πως η Βρετανική Κυβέρνηση ήταν διατεθειμένη να αποσύρει τα στρατεύματά της και να αναγνωρίσει τον Αμπντούρ Ραχμάν ως Εμίρη του Αφγανιστάν, με εξαίρεση την Κανταχάρ και ορισμένες περιοχές κοντά της, μετά από διαπραγματεύσεις και μια συνέντευξη με τον Λέπελ Γκρίφιν, τον διπλωματικό εκπρόσωπο της ινδικής κυβέρνησης στην Καμπούλ. Ο Γκρίφιν περιέγραψε τον Αμπντούρ Ραχμάν ως άνθρωπο μεσαίου ύψους, με ένα εξαιρετικά ευφυές πρόσωπο και ειλικρινείς και ευγενείς τρόπους, έξυπνο και ικανό να συζητήσει τα προβλήματα.
Βασιλεία
left|thumb|Ο Αμπντούρ Ραχμάν Χαν σε νεαρή ηλικία.
Στο βασιλικό ανάκτορο ντουρμπάρ, στις 22 Ιουλίου 1880, ο Αμπντούρ Ραχμάν αναγνωρίστηκε επισήμως ως Εμίρης, του δόθηκε βοήθεια σε όπλα και χρήματα και έλαβε την υπόσχεση, σε περίπτωση απρόκλητης ξένης επίθεσης, για περαιτέρω βοήθεια που θα χρειαζόταν για να την αποκρούσει, υπό τον όρο ότι θα ευθυγραμμιζόταν με την εξωτερική πολιτική των Βρετανών. Η εκκένωση του Αφγανιστάν από το Αφγανιστάν διευθετήθηκε με τους προτεινόμενους όρους και το 1881 τα βρετανικά στρατεύματα παρέδωσαν επίσης την Κανταχάρ στον νέο Εμίρη.